อยากสอบถามว่า หนูฝังยาคุมแบบ3ปี แต่ฝั่งมาได้จะเข้าปีที่2แล้ว ปีแรกประจำเดือนไม่มาเลยพอเข้าปีที่2ประจำเดือนมาประมาน3-4 หนูตกใจมาก กังวลว่าจะตั้งครรถ์อีกหรือป่าวค่ะ
สวัสดีค่ะ การฝังยาคุมกำเนิดนั้น ย่อมทำให้ประจำเดือนมาไม่ปกติ โดยที่พบบ่อยคือการมีเลือดออกกะปริดกะปรอย หรืออาจทำให้มีเลือดออกบ่อย เลือดออกติดต่อกันนาน หรืออาจทำให้ประจำเดือนขาดหายไปก็ได้ดังนั้น การที่ประจำเดือนไม่มาเลยตลอด 1 ปี แล้วต่อมามีเลือดออกมา 3-4 วัน ก็ถือเป็นผลข้างเคียงของยาฝังที่พบได้ ไม่ได้อันตรายอะไรสำหรับโอกาสในการตั้งครรภ์นั้นถือว่าน้อยมาก เพราะยาฝังคุมกำเนิดนั้น ถือว่ามีประสิทธิภาพดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภืเพรยง 0.05% เท่านั้นค่ะ แต่หากไม่แน่ใจ ก็อาจลองตรวจหาการตั้งครรภ์ดูก็ได้ค่ะอย่างไรก็ตาม หากเลือดที่ออก ออกติดต่อกันนานหลายสัปดาห์ หรือเลือดมีปริมาณมาก มีปวดท้องน้อยมาก แนะนำควรไปพบสูติ-นรีแพทย์เพื่อหาสาเหตุอื่นๆ เช่น มีมดลูกอักเสบ เยื่อบุโพรงมดลูกหนาตัวผิดปกติ มะเร็งปากมดลูก เป็นต้น หากไม่ได้เกิดจากโรคอะไร แพทย์ก็จะให้ยาฮอร์โมนเอสโตรเจนมาทานเสริมค่ะ หรืออาจให้ยาหยุดการไหลของเลือด หรือพิจารณาถอดยาฝังออกค่ะ